NEUVOSTON ASETUS (ETY) N:o 3906/87,

annettu 22 päivänä joulukuuta 1987,

sianliha-alan yhteisestä markkinajärjestelystä annetun asetuksen (ETY) N:o 2759/75 ja niiden tuotteiden luettelosta, joille sulkuhinta vahvistetaan, ja säännöistä teurastetun sian sulku- hinnan vahvistamiseksi annetun asetuksen (ETY) N:o 2766/75 muuttamisesta

EUROOPAN YHTEISÖJEN NEUVOSTO, joka

ottaa huomioon Euroopan talousyhteisön perustamissopimuksen ja erityisesti sen 42 ja 43 artiklan,

ottaa huomioon komission ehdotuksen,

ottaa huomioon Euroopan parlamentin lausunnon (),

ottaa huomioon talous- ja sosiaalikomitean lausunnon (),

sekä katsoo, että

yhteisö on sopimuspuolena kansainvälisessä yleissopimuksessa harmonoidusta tavaran kuvaus- ja koodausjärjestelmästä jäljempänä "harmonoitu järjestelmä", joka korvaa 15 päivänä joulukuuta 1950 tehdyn tavaroiden sijoittelua tullitariffin nimikkeisiin koskevan yleissopimuksen,

asetuksella (ETY) N:o 2658/87 () otetaan käyttöön 1 päivästä tammikuuta 1988 harmonoidun järjestelmän nimikkeistöön perustuva yhdistetty tavaranimikkeistö, joka täyttää sekä yhteisen tullitariffin että yhteisön ulkomaankaupan tilastoinnin vaatimukset,

tämän vuoksi olisi asetuksessa (ETY) N:o 2759/75 (), sellaisena kuin se on viimeksi muutettuna asetuksella (ETY) N:o 1475/86 (), esiintyvät tavaran kuvaukset ja tariffinimikkeet muotoiltava harmonoituun järjestelmään perustuvan yhdistetyn nimikkeistön termien mukaisiksi,

tietyt lihasta ja muista eläimenosista valmistetut syötävät jauhot ja jauheet luokitellaan kuuluviksi tällä hetkellä voimassa olevan tullitariffin nimikkeen 02.06 alanimikkeisiin, jotka kuuluvat asetuksen (ETY) N:o 2759/75 soveltamisalaan; yksinkertaistamiseksi yhdistetyssä nimikkeistössä on otettu käyttöön yksi alanimike, johon kuuluvat kaikki lihasta ja muista eläimenosista valmistetut syötävät jauhot ja jauheet; on suotavaa, että mainitut jauhot ja jauheet kuuluisivat naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (), sellaisena kuin se on viimeksi muutettuna asetuksella (ETY) N:o 3905/87 (), soveltamisalaan; tämän vuoksi niiden ei enää tulisi kuulua asetuksen (ETY) N:o 2759/75 soveltamisalaan,

sikojen luista ja jätteistä saadut rasvat eivät esiinny perustamissopimuksen liitteessä II, tämän vuoksi niihin ei sovelleta siihen sisältyviä maatalouteen liittyviä määräyksiä, jotka sen sijaan koskevat sianihraa ja muita sianrasvoja, jotka on saatu muista eläimenosista; harmonoidussa järjestelmässä luista ja jätteistä saadut rasvat luokitellaan samaan nimikkeistön nimikkeeseen kuin sianihra ja muut sianrasvat; eläinrasvojen jalostuksen teknisen kehityksen vuoksi on mahdotonta tehdä eroa luista ja jätteistä saatujen rasvojen ja sianihran ja muiden siansukuisista eläimistä lähtöisin olevien rasvojen välille; tämän vuoksi on tarpeen ulottaa sianihra ja muiden sianrasvojen osalta annetut kolmansien maiden kanssa käytävää kauppaa koskevat toimenpiteet ja kaupan pitämisen säännöt koskemaan myös sikojen luista ja jätteistä saatuja rasvoja,

homogenoidut valmisteet lihasta, muista eläimenosista tai verestä, valmisteet eläinten verestä ja täytetyt makaronivalmisteet, joissa on enemmän kuin 20 painoprosenttia makkaraa tai niiden kaltaisia tuotteita, lihaa ja muita eläimenosia, mukaan lukien rasva, voidaan luokitella olennaisten ominaisuuksien mukaan kuuluviksi tällä hetkellä voimassa olevan tullitariffin nimikkeen 16.02 eri alanimikkeisiin; yhdistetyssä nimikkeistössä on vahvistettu erilliset alanimikkeet kaikille homogenoiduille tuotteille, valmisteille kaikenlaisten eläinten verestä ja täytetyille makaronivalmisteille, joissa on enemmän kuin 20 painoprosenttia makkaraa tai niiden kaltaisia tuotteita, lihaa tai erilaisia teurastuksen sivutuotteita, mukaan lukien luonteeltaan ja alkuperältään erilaiset rasvat; on suotavaa, että mainitut valmisteet, jotka kuuluvat yhdistetyn nimikkeistön edellä mainittuihin eri alanimikkeisiin, kuuluisivat asetuksen (ETY) N:o 2759/75 soveltamisalaan,

tavaran kuvausten ja tariffinimikkeiden muotoileminen yhdistetyn nimikkeistön termien mukaisiksi edellyttää mukautuksia muun muassa asetukseen (ETY) N:o2766/75 (), sellaisena kuin se on viimeksi muutettuna asetuksella (ETY) N:o 1905/83 (), sekä niin sanottua johtotuotteiden ja johdettujen tuotteiden järjestelmää, joka mahdollistaa lisämaksujen vahvistamisen sianliha-alalla, koskevista yleisistä säännöistä (), 29 päivänä lokakuuta 1975 annettu neuvoston asetus (ETY) N:o 2767/75, sellaisena kuin se on viimeksi muutettuna asetuksella (ETY) N:o 1906/83 (); on osoittautunut, että asetuksen (ETY) N:o 2767/75 soveltaminen ei enää vastaa lisämaksujen vahvistamisen todellisia taloudellisia olosuhteita; sen vuoksi olisi vahvistettava sulkuhinnat kaikille asetuksen (ETY) N:o 2759/75 kattamille tuotteille ja kumottava asetus (ETY) N:o 2767/75, ja

useita sianliha-alan asetuksia on mukautettava uuden nimikkeistön käytön huomioon ottamiseksi; asetuksen (ETY) N:o 2658/87 15 artiklan nojalla voidaan tehdä ainoastaan puhtaasti teknisiä muutoksia; tämän vuoksi olisi säädettävä, että kaikki muut sianliha-alan yhteistä markkinajärjestelyä koskevien neuvoston ja komission asetusten mukautukset tehdään asetuksen (ETY) N:o 2759/75 24 artiklassa säädettyä menettelyä noudattaen sillä edellytyksellä, että nämä mukautukset aiheutuvat yksinomaan harmonoidun järjestelmän käyttöönotosta,

ON ANTANUT TÄMÄN ASETUKSEN:

1 artikla

Muutetaan asetus (ETY) N:o 2759/75 seuraavasti:

1. Korvataan 1 artiklan 1 kohta seuraavasti:

"1. Sianliha-alan yhteinen markkinajärjestely sisältää hintaja kauppajärjestelmän ja koskee seuraavia tuotteita:

()()>TAULUKON PAIKKA>

2. Korvataan 3 artiklan kolmas kohta seuraavasti:

"Interventioelinten tekemät ostot koskevat yhdistetyn nimikkeistön alanimikkeeseen 0203 11 10 kuuluvia tuoreita tai jäähdytettyjä ruhoja tai puoliruhoja, ja ne voivat kohdistua myös alanimikkeeseen ex 0203 19 15 kuuluviin tuoreisiin tai jäähdytettyihin rintapaloihin (myös juovikas sianliha) ja alanimikkeeseen ex 0209 00 11 kuuluvaan jäähdytettyyn tai tuoreeseen sianihraan."

3. Muutetaan 10 artiklaa seuraavasti:

a) Korvataan 2 kohdan b alakohta seuraavasti:

"b) toinen osa, joka vastaa seitsemää prosenttia keskimääräisestä tarjoushinnasta määritettynä vuosittain 1 päivää toukokuuta edeltävien kahdentoista kuukauden aikana suoritetun tuonnin pohjalta; nimikkeisiin 1602ex ja 1902ex kuuluvien tuotteiden osalta kyseinen prosenttiosuus on kuitenkin 10.

Tämä osa vahvistetaan kerran vuodessa kahdentoista kuukauden pituiseksi ajanjaksoksi, joka alkaa 1 päivänä elokuuta."

b) Korvataan 3 kohta seuraavasti:

"3. Poiketen 1 ja 2 kohdasta alanimikkeisiin 0206 30 21, 0206 30 31, 0206 41 91, 0206 49 91, 1501 00 11, 1601 00 10 ja 1602 20 90 kuuluvien tuotteiden kohdalla, joiden tulli on sidottu tullitariffeja ja kauppaa koskevan yleissopimuksen (GATT) puitteissa, maksut rajoitetaan tämän sitomisen tuloksena saatuun määrään."

4. Muutetaan 12 artiklaa seuraavasti:

a) Korvataan 3 kohta seuraavasti:

"3. Edellä 1 artiklan 1 kohdassa tarkoitettujen tuotteiden osalta, teurastettuja sikoja lukuun ottamatta, sulkuhinnat johdetaan teurastettujen sikojen sulkuhinnasta kyseisille tuotteille 10 artiklan 4 kohdan mukaisesti vahvistettujen suhdelukujen perusteella."

b) Poistetaan 4 kohdan toinen luetelmakohta.

5. Muutetaan 13 artiklaa seuraavasti:

a) poistetaan 1 kohdan toinen alakohta,

b) poistetaan 4 kohta.

2 artikla

Kumotaan asetuksen (ETY) N:o 2766/75 1 artikla ja liite.

3 artikla

Kumotaan asetus (ETY) N:o 2767/75.

4 artikla

Komissio tekee asetuksen (ETY) N:o 2759/75 24 artiklassa säädettyä menettelyä noudattaen sianliha-alan yhteistä markkinajärjestelyä koskeviin neuvoston tai komission asetuksiin tarvittavat mukautukset, jotka aiheutuvat tämän asetuksen 1 artiklan soveltamisesta.

5 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Asetuksen 1 P3 artiklaa sovelletaan 1 päivästä tammikuuta 1988.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 22 päivänä joulukuuta 1987.

Neuvoston puolesta

Puheenjohtaja

N. WILHJELM

() Lausunto on annettu 18 päivänä joulukuuta 1987.

() Lausunto on annettu 16 päivänä joulukuuta 1987.

() EYVL N:o 256, 7.9.1987, s. 1

() EYVL N:o L 282, 1.11.1975, s. 1

() EYVL N:o L 133, 21.5.1986, s. 39

() EYVL N:o L 148, 28.6.1968, s. 24

() EYVL N:o L 370, 30.12.1987, s. 7

() EYVL N:o L 282, 1.11.1975, s. 25

() EYVL N:o L 190, 14.7.1983, s. 1

() EYVL N:o L 282, 1.11.1975, s. 29

() EYVL N:o L 190, 14.7.1983, s. 4